pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-Statement by His Excellency Mr. Srettha Thavisin, Prime Minister of the Kingdom of Thailand, at the Leaders’ Dialogue 6 of the SDG Summit 2023,
วันพุธที่ 20 กันยายน 2566
20/09/2566
Statement by His Excellency Mr. Srettha Thavisin, Prime Minister of the Kingdom of Thailand, at the Leaders’ Dialogue 6 of the SDG Summit 2023,
on “Mobilizing finance and investments and the means of implementation for SDG achievement”, 19 September 2023,  United Nations Headquarters, New York
Co-Moderators,
Excellencies,
I am pleased to deliver my first address at the United Nations after recently assuming office here at SDG Summit.
Co-Moderators,
In this decade, we need transformative actions.We need to foster effective multilateralism anda strong multilateral architecture, which will allow us to accelerate SDGs implementation.
My government will play a proactive role on the global stage. We will reach out to our friends and partners to forge collaborations to meet these challenges.
To turn the SDGs into a reality, we must mobilize our financial resources. The international community must address the SDG financing gap, scale up SDG investment, and find innovative sources of finance.
We must level the playing field in international financial architecture. Thailand supports the Secretary-General’s call for the reform of this architecture, and his SDG Stimulus of 500 billionUS dollars a year until 2030.
At the national level, Thailand has issued sustainability bonds which have raised 12.5 billion US Dollars in green and social investments. We have also launched the Thailand Green Taxonomy as a reference tool for activities deemed environmentally sustainable.
We plan to issue another set of Sustainability Linked Bonds to stimulate the growth of Green Bond market, and to ensure that all entities involved are properly incentivized to achieve our sustainability goals.
Co-Moderators,
As the Secretary-General notes, “GDP tells us the costof everything, and the value of nothing”. What we need is a more people-centered and planet-centric development.
With the guidance of Sufficiency Economy Philosophy (SEP), Thailand’s own development approach, and the Bio-Circular-Green Economy Model (BCG), Thailand has submitted our national commitments toward SDGs attainment.
1. First, we pledge to leave no one behind. We aim to alleviate all households living with generational poverty by 2027. My government’s policies will focus on stimulating job creation and providing financial support at the grassroots level.
2. Second, we pledge to promote and protect the human rights of all persons. To promote the right to health, we will substantially invest to upgrade our Universal Health Coverage, to ensure that the number of households facing health impoverishment is below 0.25% by 2027.
3. Third, we pledge to foster cooperation at all levels in support of climate action, including ensuring access to affordable modern energy services for all by 2030.
Together, through effective multilateralism, we will leave behind a legacy of sustainability for our posterity.
Thank you.
รัฐบาลไทย-ข่าวทำเนียบรัฐบาล-“มนพร” รัฐมนตรีช่วยว่าการกระทรวงคมนาคม ให้สถาบันเทคโนโลยีป้องกันประเทศเข้าพบเพื่อบูรณาการความร่วมมือด้านการส่งเสริมและพัฒนานวัตกรรมสู่ภาคประชาชน
วันพุธที่ 20 กันยายน 2566
“มนพร” รัฐมนตรีช่วยว่าการกระทรวงคมนาคม ให้สถาบันเทคโนโลยีป้องกันประเทศเข้าพบเพื่อบูรณาการความร่วมมือด้านการส่งเสริมและพัฒนานวัตกรรมสู่ภาคประชาชน
....
นางมนพร เจริญศรี รัฐมนตรีช่วยว่าการกระทรวงคมนาคม ให้สถาบันเทคโนโลยีป้องกันประเทศ (สทป.) เข้าพบ เพื่อบูรณาการความร่วมมือด้านการส่งเสริมและพัฒนานวัตกรรมสู่ภาคประชาชน โดยมี นายทวีศักดิ์ อนรรฆพันธ์ ที่ปรึกษารัฐมนตรีช่วยว่าการกระทรวงคมนาคม นายสรพันธ์ คุณากรวงศ์ผู้ช่วยเลขานุการรัฐมนตรีว่าการกระทรวงคมนาคม นายดรุฒ คําวิชิตธนาภา ประธานคณะที่ปรึกษารัฐมนตรีช่วยว่าการกระทรวงคมนาคม พลเอก ชูชาติ บัวขาว ผู้อํานวยการสถาบันเทคโนโลยีป้องกันประเทศ พร้อมคณะ ผู้แทนสํานักงานการบินพลเรือนแห่งประเทศไทย (กพท.) และสํานักงานปลัดกระทรวงคมนาคม เข้าร่วมประชุม ในวันที่ 20 กันยายน 2566 ณ ห้องประชุมกระทรวงคมนาคม
นางมนพร เจริญศรี กล่าวว่า ตามนโยบายของ นายสุริยะ จึงรุ่งเรืองกิจ รัฐมนตรีว่าการกระทรวงคมนาคม ที่มอบหมายให้หน่วยงานในสังกัดดําเนินงานเพื่อให้ประชาชนมีความสุขในทุกมิติทั้งด้านเศรษฐกิจ ความปลอดภัย การให้บริการที่เป็นมาตรฐานสากล และการอนุรักษ์สิ่งแวดล้อม การบูรณาการความร่วมมือระหว่างกระทรวงฯ กับ สทป. เป็นการพัฒนานวัตกรรมสู่ภาคประชาชน ด้านการพัฒนาเทคโนโลยีสารสนเทศเกี่ยวกับ
ความปลอดภัยสาธารณะการทําให้เมืองมีความปลอดภัยพร้อมรับการเปลี่ยนแปลงในทุกสถานการณ์อย่างยั่งยืนและเป็นมิตรต่อสิ่งแวดล้อม โดยเฉพาะการพัฒนาด้านอากาศยานไร้คนขับ (โดรน) ที่สามารถนําองค์ความรู้ด้านเทคโนโลยีเพื่อเสริมสร้างความปลอดภัยในทุกมิติทั้งทางบก ทางราง ทางน้ํา และทางอากาศ เพื่อยกระดับการบริการคมนาคมขนส่งสาธารณะไปสู่มาตรฐานที่เพิ่มสูงขึ้น
สทป. เป็นหน่วยงานของรัฐในการกํากับดูแลของรัฐมนตรีว่าการกระทรวงกลาโหม จัดตั้งขึ้นตามพระราชบัญญัติเทคโนโลยีป้องกันประเทศ พ.ศ. 2562 โดยมีวัตถุประสงค์เพื่อศึกษา ค้นคว้า วิจัย และพัฒนานวัตกรรมและเทคโนโลยีป้องกันประเทศ เพื่อนําไปสู่อุตสาหกรรมป้องกันประเทศ รวมทั้งเป็นศูนย์ข้อมูลความรู้ด้านเทคโนโลยีและอุตสาหกรรมป้องกันประเทศให้แก่กระทรวงกลาโหมและหน่วยงานของรัฐเพื่อใช้ในการกําหนดนโยบายและบูรณาการแผนการดําเนินงานด้านการส่งเสริมและพัฒนานวัตกรรมสู่ภาคประชาชนร่วมกัน
รัฐมนตรีช่วยว่าการกระทรวงคมนาคม กล่าวเพิ่มเติมว่า เพื่อให้กฎระเบียบเกี่ยวกับอากาศยานไร้คนขับ (โดรน) มีความทันสมัยและเป็นไปตามมาตรฐานสากลตามที่องค์การการบินพลเรือนระหว่างประเทศ (International Civil Aviation Organization : ICAO) กําหนด จึงได้มอบหมายให้ กพท. และหน่วยงานที่เกี่ยวข้องบูรณาการความร่วมมือร่วมกับ สทป. ดําเนินการศึกษาโครงการพัฒนาอากาศยานไร้คนขับ (โดรน) เทคโนโลยีสารสนเทศและการสื่อสาร ด้านระบบความปลอดภัยสาธารณะ (Public Safety) สําหรับนํามาใช้ปฏิบัติภารกิจ
งานด้านคมนาคมขนส่ง เพื่ออํานวยความสะดวกปลอดภัยให้กับประชาชน ส่งเสริมการขับเคลื่อนประเทศ
ด้วยเทคโนโลยีและนวัตกรรมให้มีความเจริญก้าวหน้ายิ่งขึ้นต่อไป
รัฐบาลไทย-ข่าวทำเนียบรัฐบาล-กระทรวงคมนาคม ร่วมงานวันรัฐวิสาหกิจไทย และวางพานพุ่มถวายสักการะพระบรมราชานุสาวรีย์ พระบาทสมเด็จพระจุลจอมเกล้าเจ้าอยู่หัว
วันพุธที่ 20 กันยายน 2566
กระทรวงคมนาคม ร่วมงานวันรัฐวิสาหกิจไทย และวางพานพุ่มถวายสักการะพระบรมราชานุสาวรีย์ พระบาทสมเด็จพระจุลจอมเกล้าเจ้าอยู่หัว
...
กระทรวงคมนาคม ร่วมงานวันรัฐวิสาหกิจไทย และวางพานพุ่มถวายสักการะพระบรมราชานุสาวรีย์ พระบาทสมเด็จพระจุลจอมเกล้าเจ้าอยู่หัว
นนี้ (20 กันยายน 2566 ) เวลา 07.30 น. นายชาครีย์ บํารุงวงศ์ ที่ปรึกษาด้านเศรษฐกิจการขนส่งทางบก เป็นผู้แทนกระทรวงคมนาคม ร่วมงานวันรัฐวิสาหกิจไทย ประจําปี 2566 และวางพานพุ่มถวายสักการะพระบรมราชานุสาวรีย์ พระบาทสมเด็จพระจุลจอมเกล้าเจ้าอยู่หัว ณ สํานักงานใหญ่การประปานครหลวง เขตหลักสี่ กรุงเทพฯ
มาพันธ์แรงงานรัฐวิสาหกิจสัมพันธ์ กําหนดจัดงานวันรัฐวิสาหกิจไทย ซึ่งตรงกับวันที่ 20 กันยายน ของทุกปี เพื่อน้อมรําลึกถึงพระมหากรุณาธิคุณของพระบาทสมเด็จพระจุลจอมเกล้าเจ้าอยู่หัว  ในฐานะพระบิดาแห่งรัฐวิสาหกิจไทย และเทิดพระเกียรติเนื่องในวันคล้ายวันพระราชสมภพ และเผยแพร่ประชาสัมพันธ์ความสําคัญของรัฐวิสาหกิจที่มีต่อประเทศชาติและประชาชน
รัฐบาลไทย-ข่าวทำเนียบรัฐบาล-แรงงานไทยเตรียมเฮ! รมว.พิพัฒน์ สั่งขยายตลาดแรงงานประเทศใหม่ๆ นับแสนอัตรา
วันพุธที่ 20 กันยายน 2566
20/09/2566
แรงงานไทยเตรียมเฮ! รมว.พิพัฒน์ สั่งขยายตลาดแรงงานประเทศใหม่ๆ นับแสนอัตรา
กรมการจัดหางาน เดินหน้าขยายตลาดแรงงานไทย ปี 2567 ในกาตาร์ จอร์แดน ออสเตรเลีย นิวซีแลนด์ โปรตุเกส สนับสนุนแรงงานไทยทํางานต่างประเทศถูกกฎหมาย 100,000 คน ตามนโยบาย รมว.พิพัฒน์
นายไพโรจน์ โชติกเสถียร อธิบดีกรมการจัดหางาน เปิดเผยว่า เมื่อวันที่ 14 กันยายน 2566 นายพิพัฒน์ รัชกิจประการ รัฐมนตรีว่าการกระทรวงแรงงาน ได้มอบนโยบายสําคัญให้กับกรมการจัดหางานในการส่งเสริมและขยายตลาดแรงงานไทยในต่างประเทศ จํานวน 100,000 อัตรา ภายในปี 2567 เกี่ยวกับเรื่องนี้กรมการจัดหางานพร้อมขับเคลื่อนนโยบายสู่การปฏิบัติอย่างเป็นรูปธรรม โดยใช้การส่งเสริมให้แรงงานไทยไปทํางานต่างประเทศอย่างถูกต้องตามกฎหมาย ในตลาดแรงงานเดิมที่มีความต้องการจ้างแรงงานเพิ่มขึ้น ในตําแหน่งงานใหม่ อาทิ ประเทศสวีเดน ประเทศฟินแลนด์ ประเทศอิสราเอล ประเทศญี่ปุ่น สาธารณรัฐเกาหลี ไต้หวัน และการขยายตลาดแรงงานในประเทศใหม่ๆ ที่มีแนวโน้มความต้องการจ้างแรงงานไทย รวมถึงเจรจาเพื่อให้เกิดการจัดทําข้อตกลงความร่วมมือด้านแรงงานมุ่งประโยชน์สูงสุดต่อแรงงานไทย โดยเน้นไปที่กลุ่มแรงงานกึ่งฝีมือและทักษะฝีมือ อาทิ ราชอาณาจักรซาอุดีอาระเบีย ในตําแหน่งพยาบาล ผู้ช่วยพยาบาล ผู้ดูแลผู้ป่วยและคนชรา ประเทศกาตาร์ในแรงงานภาคก่อสร้าง ภาคบริการเกี่ยวกับท่าอากาศยานและรถไฟ ภาคการท่องเที่ยวและสุขภาพ และภาคการขนส่ง ประเทศจอร์แดน ในแรงงานภาคเกษตร ประเทศนิวซีแลนด์ ในแรงงานทักษะฝีมือภาคบริการ ภาคเกษตร และแรงงานที่มีทักษะ ความรู้ ความชํานาญ เฉพาะสาขาที่ขาดแคลน เช่น สถาปนิก ผู้เชี่ยวชาญทางด้านกฎหมาย ทันตแพทย์ และพยาบาลวิชาชีพ ประเทศโปรตุเกส ในแรงงานเกษตรกรรมและงานร้านอาหาร และประเทศออสเตรเลีย พร้อมรับพ่อครัวคนไทยที่มีประกาศนียบัตรจากกรมพัฒนาฝีมือแรงงาน
นายไพโรจน์ กล่าวต่อไปว่า ที่ผ่านมากรมการจัดหางานสนับสนุนให้แรงงานไทยไปทํางานต่างประเทศอย่างถูกต้องตามกฎหมายมาโดยตลอด เพื่อให้แรงงานไทยมีรายได้และโอกาสทํางานเพิ่มขึ้น ได้เปิดโลกทัศน์สั่งสมประสบการณ์การทํางานในต่างประเทศ โดยจากนี้กระทรวงแรงงานจะต้องหารือร่วมกับหลายฝ่ายทั้งนายจ้างในต่างประเทศ ประเทศปลายทาง ภาคเอกชนในประเทศไทย ตลอดจนหน่วยงานที่เกี่ยวข้องกับการจัดส่งแรงงานไทยไปทํางานต่างประเทศ เพื่อแลกเปลี่ยนความเข้าใจในกฎหมาย ระเบียบ สัญญาจ้างงานของประเทศไทย และประเทศปลายทาง ตลอดจนวิธีการและขั้นตอนการนําแรงานไทยเข้าไปทํางานในประเทศต่าง ๆ เพื่อสร้างความสัมพันธ์อันดีระหว่างประเทศและเพิ่มโอกาสในการจ้างแรงงานไทย ซึ่งหากส่งแรงงานไทยทํางานต่างประเทศได้ 100,000 คน ตามนโยบายท่านรัฐมนตรี นอกจากช่วยยกระดับคุณภาพชีวิตของแรงงานไทยทั้งหมดให้ดีขึ้นแล้ว ยังทําให้ 100,000 ครอบครัวของแรงงานมีโอกาสยกระดับคุณภาพชีวิตตามไปด้วย
สําหรับคนไทยที่ต้องการเดินทางไปทํางานต่างประเทศ สามารถสอบถามข้อมูลเพิ่มเติมได้ที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 - 10 หรือ สายด่วนกระทรวงแรงงาน โทร.1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-การรถไฟแห่งประเทศไทย รับมอบผลิตภัณฑ์ทำความสะอาด เดทตอล จากบริษัท เรกคิทท์ เบนคีเซอร์ (ประเทศไทย) จำกัด
วันพุธที่ 20 กันยายน 2566
การรถไฟแห่งประเทศไทย รับมอบผลิตภัณฑ์ทําความสะอาด เดทตอล จากบริษัท เรกคิทท์ เบนคีเซอร์ (ประเทศไทย) จํากัด
เพื่อดูแลสุขอนามัยแก่ผู้ใช้บริการรถไฟ
วันนี้ 20 กันยายน 2566 นายนิรุฒ มณีพันธ์ ผู้ว่าการรถไฟแห่งประเทศไทย เป็นตัวแทน รับมอบผลิตภัณฑ์ทําความสะอาด ดูแลสุขอนามัย ”เดทตอล” จากนายแอนเดรีย ซาราโกซา ผู้อํานวยการฝ่ายการตลาด บริษัท เรกคิทท์ เบนคีเซอร์ (ประเทศไทย) จํากัด เพื่อให้นําไปใช้ในการดูแลสุขอนามัยแก่ประชาชน ผู้ใช้บริการรถไฟ โดยมีผู้บริหารทั้งสองหน่วยงานเข้าร่วม ณ สถานีกลางกรุงเทพอภิวัฒน์
นายเอกรัช ศรีอาระยันพงษ์ หัวหน้าสํานักงานผู้ว่าการ การรถไฟแห่งประเทศไทย (รฟท.) เปิดเผยว่า แม้ปัจจุบันสถานการณ์การแพร่ระบาดโควิดจะคลี่คลายลงแล้ว แต่ รฟท. โดยนายนิรุฒ มณีพันธ์ ผู้ว่าการรถไฟ ฯ ยังคงให้ความสําคัญต่อการดูแลสุขอนามัย ในการให้บริการแก่ผู้โดยสารตามหลักมาตรฐานสาธารณสุขอย่างเคร่งครัด โดยมีการตั้งจุดบริการแอลกอฮอล์ล้างมือ การให้สวมหน้ากากอนามัย ตลอดจนทําความสะอาด ทั้งบนขบวนรถ สถานีรถไฟ พื้นผิวจุดสัมผัส อาทิ เคาน์เตอร์จําหน่ายตั๋ว ห้องสุขา ลิฟต์ ราวบันได อย่างต่อเนื่อง เพื่อสร้างความมั่นใจให้กับประชาชน และนักท่องเที่ยวในการใช้บริการ
สําหรับความร่วมมือระหว่าง รฟท. กับ บริษัท เรกคิทท์ เบนคีเซอร์ (ประเทศไทย) จํากัด ครั้งนี้ ถือเป็นการตอกย้ําให้เห็นถึงความเอาใจใส่ของ รฟท. ในการดูแลพี่น้องประชาชนและนักท่องเที่ยว ให้ทุกคนเดินทางไปถึงจุดหมายด้วยความปลอดภัย โดยนําผลิตภัณฑ์ที่ได้รับมอบ อาทิ เจลล้างมือ สบู่เหลวล้างมือ ผ้าเช็ดทําความสะอาดพื้นผิว ไปใช้ดูแลทําความสะอาดสถานีรถไฟ และขบวนรถไฟทั่วประเทศ เพื่อลดความเสี่ยงในการแพร่เชื้อโรคต่างๆ ทั้งโรคโควิด-19 รวมถึงโรคอุบัติใหม่ “โรคติดเชื้อ RSV” แก่ผู้ใช้บริการทุกคน
“ทุกวันนี้มีประชาชนเลือกเดินทางด้วยรถไฟมากกว่าวันละหลายหมื่นคน ซึ่งนอกจากจะประหยัดค่าใช้จ่ายแล้ว ยังมีความสะดวกสบาย และปลอดภัย รฟท. จึงมีความตั้งใจที่จะดูแลผู้ใช้บริการทุกคน ทั้งรถไฟชานเมือง รถไฟทางไกล รถไฟระหว่างจังหวัด และรถไฟท่องเที่ยว ให้ได้รับความสะดวก ควบคู่กับความปลอดภัย โดยให้ความสําคัญต่อการรักษาสุขอนามัยและการทําความสะอาดพื้นผิว-จุดสัมผัสที่ได้มาตรฐานสากล ในทุกๆ อุปกรณ์ สถานี และ ขบวนรถตลอดเวลา”
พร้อมกันนี้ พิเศษสุดสําหรับผู้โดยสารที่มีการจองเที่ยวรถไฟท่องเที่ยว เพียงแสดงตั๋วโดยสารรถไฟในวันเดินทาง จะได้รับแจกผ้าเช็ดทําความสะอาดผิวเดทตอลฟรี โดยไม่มีค่าใช้จ่าย สนใจสอบถามข้อมูลเพิ่มเติมที่ศูนย์บริการข้อมูลลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือเฟซบุ๊ก แฟนเพจ ทีมพีอาร์การรถไฟแห่งประเทศไทย
รัฐบาลไทย-ข่าวทำเนียบรัฐบาล-กระทรวงคมนาคมจัดกิจกรรมเผยแพร่ผลงานด้านการต่อต้านการทุจริต และพิธียกย่องเชิดชูเกียรติแก่บุคลากรในหน่วยงานสังกัด
วันพุธที่ 20 กันยายน 2566
กระทรวงคมนาคมจัดกิจกรรมเผยแพร่ผลงานด้านการต่อต้านการทุจริต และพิธียกย่องเชิดชูเกียรติแก่บุคลากรในหน่วยงานสังกัด
“คนต้นแบบคมนาคม ประจําปี 2565 - 2566”
นายชยธรรม์ พรหมศร ปลัดกระทรวงคมนาคม เป็นประธานกิจกรรมส่งเสริมค่านิยมไม่ทุจริต และนิทรรศการสร้างวัฒนธรรมองค์กรเผยแพร่ผลงานด้านการต่อต้านการทุจริตของกระทรวงคมนาคม และพิธียกย่องเชิดชูเกียรติแก่บุคลากรในหน่วยงานสังกัด “คนต้นแบบคมนาคม ประจําปี 2565 - 2566” ภายใต้โครงการขับเคลื่อนด้านการป้องกันปราบปรามการทุจริตและด้านการส่งเสริมคุณธรรมจริยธรรมของกระทรวงคมนาคม ประจําปีงบประมาณ 2566 ในวันที่ 19 กันยายน 2566 ณ หอประชุมราชรถสโมสร อาคารราชรถสโมสร กระทรวงคมนาคม โดยมีผู้บริหาร บุคลากรส่วนราชการและรัฐวิสาหกิจในสังกัดกระทรวงฯ เข้าร่วมงานประมาณ 120 คน
นายชยธรรม์ พรหมศร ได้กล่าวแสดงความยินดีกับผู้ที่ได้รับรางวัล “คนต้นแบบคมนาคม ประจําปี 2565 - 2566 ทั้ง 35 คน ซึ่งนับเป็นกําลังสําคัญของกระทรวงฯ และประเทศชาติ ที่จะร่วมสร้างสังคมคนดี มีความเข้มแข็งและยั่งยืน รวมทั้งเป็นแรงบันดาลใจให้กับบุคลากรอื่น ๆ ในหน่วยงานได้ยึดมั่นเป็นต้นแบบของการปฏิบัติงานด้วยความซื่อสัตย์ สุจริต รางวัลนี้มีกระบวนการคัดเลือกที่มีมาตรฐาน และได้ดําเนินการต่อเนื่องมาเป็นปีที่ 8 ขอให้ผู้ที่ได้รับรางวัลมีความภาคภูมิใจที่ได้รับการคัดเลือก โดยทุกรางวัลจะมาพร้อมกับความรับผิดชอบในการรักษาความเป็นต้นแบบ มีขวัญกําลังใจที่จะยึดมั่นรักษาความดี ปฏิบัติราชการด้วยความซื่อสัตย์ สุจริต และผลักดันให้ภารกิจของกระทรวงฯ นําไปสู่การปฏิบัติได้อย่างถูกต้อง ชัดเจน โปร่งใส เพื่อให้การดําเนินงานบรรลุตามเจตนารมณ์และนโยบายของรัฐบาล ตลอดจนเป็นการยืนยันว่ากระทรวงฯ ให้ความสําคัญกับการป้องกันการทุจริตและการยกย่องเชิดชูผู้ที่ทําความดี ซื่อสัตย์สุจริตอย่างแท้จริง ซึ่งจะเป็นรากฐานของความมั่นคง ยั่งยืน ทั้งต่อตนเอง ราชการ และสังคมไทยต่อไป
สําหรับพิธีมอบรางวัล “คนต้นแบบคมนาคม” มีวัตถุประสงค์เพื่อยกย่องเชิดชูเกียรติผู้ประพฤติปฏิบัติตนชอบด้วยความซื่อสัตย์สุจริต สร้างขวัญกําลังใจ และเป็นแรงบันดาลใจให้บุคลากรมีความเชื่อมั่นในการทําความดี ยึดมั่นในคุณธรรมและจริยธรรม ซึ่งได้ดําเนินการตั้งแต่ปี 2559 - ปัจจุบัน มีคณะกรรมการคัดเลือกบุคคลที่สมควรยกย่องเป็นผู้ประพฤติปฏิบัติตนชอบด้วยความซื่อสัตย์สุจริต กําหนดหลักเกณฑ์และวิธีการคัดเลือกให้แต่ละหน่วยงานในสังกัดกระทรวงฯ ดําเนินการคัดเลือกผู้ประพฤติดี มีความซื่อสัตย์ สุจริต จํานวน 1 คน โดยมีผู้ได้รับรางวัลคนต้นแบบคมนาคมมาแล้วทั้งสิ้น 69 คน
รัฐบาลไทย-ข่าวทำเนียบรัฐบาล-“ศุภมาส” รมว.อว. ปฏิบัติภารกิจแรกในฐานะรัฐมนตรีโดยการรับองคมนตรีผู้แทนพระองค์ ในพิธีพระราชทานปริญญาบัตร มหาวิทยาลัยราชภัฏเขตภาคตะวันออกเฉียงเหนือ จ.สกลนคร
วันพุธที่ 20 กันยายน 2566
“ศุภมาส” รมว.อว. ปฏิบัติภารกิจแรกในฐานะรัฐมนตรีโดยการรับองคมนตรีผู้แทนพระองค์ ในพิธีพระราชทานปริญญาบัตร มหาวิทยาลัยราชภัฏเขตภาคตะวันออกเฉียงเหนือ จ.สกลนคร
“ศุภมาส” รมว.อว. ปฏิบัติภารกิจแรกในฐานะรัฐมนตรีโดยการรับองคมนตรีผู้แทนพระองค์ ในพิธีพระราชทานปริญญาบัตร มหาวิทยาลัยราชภัฏเขตภาคตะวันออกเฉียงเหนือ จ.สกลนคร
เมื่อวันที่ 13 ก.ย. นางสาวศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม (อว.) เปิดเผยว่า ตนพร้อมด้วย ศ.ดร.นพ.สิริฤกษ์ ทรงศิวิไล ปลัดกระทรวง อว. เข้าร่วมปฏิบัติภารกิจในการรับนายพลากร สุวรรณรัฐ องคมนตรีผู้แทนพระองค์พระบาทสมเด็จพระเจ้าอยู่หัว ในพิธีพระราชทานปริญญาบัตร ประจําปีการศึกษา 2563-2564 ของมหาวิทยาลัยราชภัฏเขตภาคตะวันออกเฉียงเหนือ ที่จังหวัดสกลนคร ระหว่างวันที่ 13-14 กันยายน 2566 ซึ่งเป็นภารกิจแรกอย่างเป็นทางการในฐานะรัฐมนตรี อว. หลังรัฐบาลได้แถลงนโยบายต่อรัฐสภาแล้ว
โดยในวันนี้มีผู้สําเร็จการศึกษาจากมหาวิทยาลัยราชภัฏมหาสารคาม ประจําปีการศึกษา 2563-2564 เข้ารับพระราชทานปริญญาบัตร ระดับปริญญาตรี จํานวน 1,288 คน ระดับปริญญาโท 72 คน และระดับปริญญาเอก 45 คน รวมทั้งสิ้น 1,405 คน
“มหาวิทยาลัยราชภัฏถือเป็นสถาบันการศึกษาที่สามารถผลิตบัณฑิตที่มีความรู้ ความสามารถให้กับประเทศในแต่ละปีเป็นจํานวนมาก ตนในฐานะ รมว.อว. ตระหนักถึงความสําคัญของมหาวิทยาลัยราชภัฏเป็นอย่างยิ่ง เพราะเป็นมหาวิทยาลัยที่เป็นกลไกหลักในการพัฒนาท้องถิ่น ที่จะเป็นหัวใจสําคัญของการพัฒนาประเทศชาติและสังคมไทยต่อไป” นางสาวศุภมาส กล่าว
รัฐบาลไทย-ข่าวทำเนียบรัฐบาล-“ศุภมาส” ยันให้ความเป็นธรรมเหยื่อรับน้อง สั่งตรวจสอบข้อเท็จจริงให้เร็วที่สุดพร้อมเยียวยา ให้ทบทวนการจัดกิจกรรมรับน้องทุกสถาบันอุดมศึกษา
วันพุธที่ 20 กันยายน 2566
“ศุภมาส” ยันให้ความเป็นธรรมเหยื่อรับน้อง สั่งตรวจสอบข้อเท็จจริงให้เร็วที่สุดพร้อมเยียวยา ให้ทบทวนการจัดกิจกรรมรับน้องทุกสถาบันอุดมศึกษา
“ศุภมาส” ยันให้ความเป็นธรรมเหยื่อรับน้อง สั่งตรวจสอบข้อเท็จจริงให้เร็วที่สุดพร้อมเยียวยา ให้ทบทวนการจัดกิจกรรมรับน้องทุกสถาบันอุดมศึกษา
เมื่อวันที่ 15 ก.ย.นางสาวศุภมาส อิศรภักดีรมว.การอุดมศึกษา วิทยาศาสตร์ วิจัยและนวัตกรรม กล่าวถึงกรณีที่แม่นักศึกษาชั้นปีที่ 1 สถาบันดังย่านปทุมวัน เข้ายื่นหนังสือถึง รมว.กระทรง อว.เพื่อร้องขอความยุติธรรมและการเยียวยาหลังจากสูญเสียลูกชายจากกิจกรรมรับน้องของสถาบันดังกล่าว ว่า กระทรวง อว. ไม่ได้นิ่งนอนใจในเรื่องนี้อย่างแน่นอน เพราะตนก็เป็นแม่คนจึงเข้าใจหัวอกของคนเป็นแม่ด้วยกัน ซึ่งการสูญเสียลูกไปไม่มีสิ่งใดจะมาทดแทนหรือเยียวยาได้ โดยขณะนี้ตนก็ได้สั่งการให้มีการตรวจสอบข้อเท็จจริงในเรื่องนี้โดยเร็วที่สุด และขอให้มั่นใจว่าจะให้ความยุติธรรม โดยเฉพาะกับผู้ที่สูญเสีย และพร้อมจะเร่งเยียวยา โดยหลังจากนี้จะต้องมีการทบทวนการจัดกิจกรรมการรับน้องในทุกสถาบันอุดมศึกษา และต้องมีการบูรณาการการทํางานร่วมกับหน่วยงานหรือกระทรวงอื่น ๆ ที่เกี่ยวข้อง เพื่อดูแลความปลอดภัยในสถานศึกษา เพื่อไม่ให้เกิดเหตุการณ์แบบนี้กับลูกใครอีก
ทั้งนี้ เมื่อวันที่ 15 ก.ย.แม่ของนักศึกษาผู้เสียชีวิตได้เดินทางมายื่นหนังสือร้องขอความยุติธรรมและการเยียวยาที่อาคารพระจอมเกล้า กระทรวงการอุดมศึกษา วิทยาศาสตร์ วิจัยและนวัตกรรม (อว.) โดยมีนางสาวสุชาดา แทนทรัพย์คณะทํางาน รมว.กระทรวง อว.นายวันนี นนท์ศิริผู้ช่วยปลัดกระทรวง อว.รับหนังสือ และมีนางสาวภัสริน รามวงศ์ส.ส. เขตบางซื่อ - ดุสิต พรรคก้าวไกลนายปารมี ไวจงเจริญส.ส.บัญชีรายชื่อพรรคก้าวไกลและนายศุภณัฐ มีนชัยนันท์ ส.ส.เขตบางเขน จตุจักร หลักสี่ พรรคก้าวไกล ร่วมพูดคุยหารือเพื่อยกระดับการควบคุมและป้องกันเพื่อไม่ให้เกิดเหตุการณ์ในลักษณะนี้อีก
รัฐบาลไทย-ข่าวทำเนียบรัฐบาล-“ศุภมาส” ปฏิบัติภารกิจรับองคมนตรีผู้แทนพระองค์ ในพิธีพระราชทานปริญญาบัตร มหาวิทยาลัยราชภัฏเขตภาคตะวันออกเฉียงเหนือ จ.สกลนคร วันสุดท้าย
วันพุธที่ 20 กันยายน 2566
“ศุภมาส” ปฏิบัติภารกิจรับองคมนตรีผู้แทนพระองค์ ในพิธีพระราชทานปริญญาบัตร มหาวิทยาลัยราชภัฏเขตภาคตะวันออกเฉียงเหนือ จ.สกลนคร วันสุดท้าย
“ศุภมาส” ปฏิบัติภารกิจรับองคมนตรีผู้แทนพระองค์ ในพิธีพระราชทานปริญญาบัตร มหาวิทยาลัยราชภัฏเขตภาคตะวันออกเฉียงเหนือ จ.สกลนคร วันสุดท้าย
“ศุภมาส” ปฏิบัติภารกิจรับองคมนตรีผู้แทนพระองค์ ในพิธีพระราชทานปริญญาบัตร มหาวิทยาลัยราชภัฏเขตภาคตะวันออกเฉียงเหนือ จ.สกลนคร วันสุดท้าย พร้อมร่วมยินดีกับบัณฑิตจากรั้วมหาวิทยาลัยราชภัฏท้้ง 11 แห่ง ชี้ให้นําความรู้ร่วมพัฒนาท้องถิ่น
เมื่อวันที่ 14 ก.ย. นางสาวศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม (อว.) เปิดเผยว่า ตนพร้อมด้วยศ.ดร.นพ.สิริฤกษ์ ทรงศิวิไล ปลัดกระทรวง อว. เข้าร่วมปฏิบัติภารกิจในการรับ นายพลากร สุวรรณรัฐ องคมนตรีผู้แทนพระองค์ ในพิธีพระราชทานปริญญาบัตร ประจําปีการศึกษา 2563-2564 ของมหาวิทยาลัยราชภัฏเขตภาคตะวันออกเฉียงเหนือ ที่จังหวัดสกลนคร โดยวันนี้เป็นวันสุดท้ายของภารกิจดังกล่าว ซึ่งมีผู้สําเร็จการศึกษาจากมหาวิทยาลัยราชภัฏชัยภูมิ ประจําปีการศึกษา 2563 - 2564 เข้ารับพระราชทานปริญญาบัตร ระดับปริญญาตรี จํานวน 457 คน ระดับปริญญาโท 12 คน และระดับปริญญาเอก 2 คน รวมทั้งสิ้น 471 คน
“ขอแสดงความยินดีกับบัณฑิตและผู้ปกครองของบัณฑิตทุกคนที่สําเร็จการศึกษาจากรั้วมหาวิทยาลัยราชภัฏเขตภาคตะวันออกเฉียงเหนือ รวมกว่า 11 แห่ง ขอให้นําความรู้ที่สั่งสมมาไปร่วมกันเป็นกําลังสําคัญในการพัฒนาประเทศชาติ พัฒนาท้องถิ่นของตน และขอขอบคุณมหาวิทยาลัยราชภัฏสกลนคร หน่วยงานที่เกี่ยวข้อง บุคลากร ตลอดจนนักศึกษาที่ร่วมกันจัดงานพิธีสําคัญครั้งนี้ จนสําเร็จลุล่วงด้วยดี ขอให้ภาคภูมิใจที่ได้เป็นส่วนหนึ่งในการร่วมสร้างประวัติศาสตร์และเกียรติภูมิของมหาวิทยาลัยราชภัฏอีกครั้งหนึ่ง” นางสาวศุภมาส กล่าว
ทั้งนี้ พิธีพระราชทานปริญญาบัตรของมหาวิทยาลัยราชภัฏครั้งต่อไป จะจัดขึ้นระหว่างวันที่ 25 - 28 ก.ย. ที่มหาวิทยาลัยราชภัฏสุราษฎร์ธานี จ.สุราษฎร์ธานี โดยมีผู้สําเร็จการศึกษาจากมหาวิทยาลัยราชภัฎเขตภาคใต้ จํานวน 5 แห่ง เข้ารับพระราชทานปริญญาบัตร
รัฐบาลไทย-ข่าวทำเนียบรัฐบาล-ยืนหนึ่ง! ‘เมนูผัดกะเพรา’ คว้าแชมป์ อาหารจานผัดที่ดีที่สุดในโลก
วันพุธที่ 20 กันยายน 2566
ยืนหนึ่ง! ‘เมนูผัดกะเพรา’ คว้าแชมป์ อาหารจานผัดที่ดีที่สุดในโลก
.....
อีกหนึ่งข่าวดีและเป็นความภาคภูมิใจของชาวไทย เมื่อ TasteAtlas เว็บไซต์รวบรวมสูตรอาหารและรีวิวจากนักวิจารณ์อาหารทั่วโลก ประกาศผลการจัดอันดับ “Best Stir-Fries in the World 2023” หรือ อาหารจานผัดที่ดีที่สุดในโลก ประจําเดือนก.ย. 66
.
ผลปรากฏว่า “ผัดกะเพรา” คว้าเมนูชนะเลิศอันดับ 1 อาหารจานผัดที่ดีที่สุดในโลก ไปครอง โดยได้คะแนนสูงสุด 4.8 คะแนน จากการคัดเลือกจาก 50 อาหารจานผัดที่ดีที่สุดในโลก
.
TasteAtlas ระบุว่า ผัดกะเพราเป็นอาหารจานเดียวที่ชาวต่างชาติสั่งมากที่สุดในประเทศไทย สําหรับผัดกะเพราแบบดั้งเดิมนี้ประกอบด้วย เนื้อสับหรืออาหารทะเล กับใบกะเพรา และส่วนผสมอื่น ๆ เช่น หอมแดง กระเทียม และพริก ปรุงรสด้วยซีอิ๊ว น้ําตาล และน้ําปลา เสิร์ฟพร้อมข้าว ไข่ดาว และน้ําปลาพริกเป็นเครื่องเคียง
.
นอกจากนี้ ยังมีเมนูอาหารไทย ติดอันดับอาหารจานผัดที่ดีที่สุดในโลก เช่น ผัดไทย (อันดับ 8) ,ผัดซีอิ๊ว (อันดับ 19) ,คั่วกลิ้ง (อันดับ 23) และไก่ผัดเม็ดมะม่วง (อันดับ 44)
.
การจัดอันดับครั้งนี้รวบรวมคะแนนจากรีวิวของผู้ใช้เกือบ 2,400 รีวิว จนถึงวันที่ 13 ก.ย. ที่ผ่านมา ซึ่งไม่ได้เป็นข้อสรุปชี้ขาดจากทั่วโลก แต่มีจุดประสงค์เพื่อส่งเสริมอาหารท้องถิ่นที่ยอดเยี่ยม สร้างความภาคภูมิใจในอาหารพื้นบ้าน และสร้างสนใจเกี่ยวกับอาหารที่หลาย ๆ คนอาจไม่เคยทาน
.
อ้างอิงจาก : https://www.tasteatlas.com/best-rated-stir-fry-dishes-in...
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ กล่าวถ้อยแถลงในการประชุม SDGs Summit 2023 ย้ำ 3 แนวทาง ขับเคลื่อนประเทศไทยสู่การพัฒนาอย่างยั่งยืน สร้างสมดุลในทุกด้านโดยมีประชาชนเป็นศูนย์กลาง
วันพุธที่ 20 กันยายน 2566
20/09/2566
โฆษกรัฐบาลเผย นายกฯ กล่าวถ้อยแถลงในการประชุม SDGs Summit 2023 ย้ํา 3 แนวทาง ขับเคลื่อนประเทศไทยสู่การพัฒนาอย่างยั่งยืน สร้างสมดุลในทุกด้านโดยมีประชาชนเป็นศูนย์กลาง
โฆษกรัฐบาล เผย นายกฯ กล่าวถ้อยแถลงในการประชุม SDGs Summit 2023 ย้ํา 3 แนวทาง ขับเคลื่อนประเทศไทยสู่การพัฒนาอย่างยั่งยืน สร้างสมดุลในทุกด้านโดยมีประชาชนเป็นศูนย์กลาง
วันที่ 19 กันยายน 2566 (ตามเวลาท้องถิ่น นครนิวยอร์ก) นายชัย วัชรงค์ โฆษกประจําสํานักนายกรัฐมนตรี ชี้แจงเพิ่มเติมถึงการปฏิบัติภารกิจของนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ในการประชุมระดับผู้นําว่าด้วยเป้าหมายการพัฒนาที่ยั่งยืนประจําปี ค.ศ. 2023 (Sustainable Development Goals (SDGs) Summit 2023) ณ Trusteeship Council Chamber สํานักงานใหญ่สหประชาชาติ นครนิวยอร์ก สหรัฐอเมริกา
โฆษกประจําสํานักนายกรัฐมนตรี เปิดเผยว่า นายกรัฐมนตรีได้กล่าวถ้อยแถลงเน้นย้ําเจตนารมณ์ในการขับเคลื่อนประเทศไทยสู่เป้าหมายการพัฒนาอย่างยั่งยืน เพื่อรักษาสมดุล ในด้านสังคม เศรษฐกิจ และการเมือง โดยมีประชาชนเป็นศูนย์กลาง พร้อมทั้งวางแนวทางการพัฒนาสําหรับประเทศไทยเพื่อให้ผลประโยชน์จากการพัฒนาเศรษฐกิจอย่างยั่งยืนกระจายสู่ประชาชนในทุกระดับ โดยเน้นย้ํา 3 แนวทาง ได้แก่ 1) การพัฒนาที่ยั่งยืนโดยไม่ทิ้งใครไว้ข้างหลัง ตั้งเป้าหมายลดความยากจนในคนทุกช่วงวัย 2) การส่งเสริมสิทธิเสรีภาพ ความเท่าเทียมทางเพศ และการเข้าถึงสิทธิการรักษาพยาบาลอย่างเท่าเทียม โดยตั้งเป้าหมายลดจํานวนครัวเรือนยากจนจากการรักษาพยาบาลในประเทศให้เหลือน้อยกว่าร้อยละ 0.25 และ 3) การส่งเสริมกิจกรรมทางเศรษฐกิจที่ป้องกันหรือบรรเทาการเปลี่ยนแปลงสภาพภูมิอากาศของโลก โดยรัฐบาลมีมาตรการทางการเงินเพื่อสนับสนุนการลงทุนในธุรกิจความยั่งยืน ซึ่งจะทําให้เกิดการพัฒนาด้านเศรษฐกิจ ควบคู่กับ ประชาชนมีสภาพแวดล้อมและคุณภาพชีวิตที่ดีขึ้น
รัฐบาลไทย-ข่าวทำเนียบรัฐบาล-กรมทางหลวงชนบท สร้างสะพานคอนกรีตเสริมเหล็กข้ามแม่น้ำปิง จังหวัดเชียงใหม่ เพิ่มประสิทธิภาพการคมนาคมขนส่งระหว่างตำบลและอำเภอ บรรเทาความเดือดร้อนให้กับประชาชนในพื้นที่
วันพุธที่ 20 กันยายน 2566
กรมทางหลวงชนบท สร้างสะพานคอนกรีตเสริมเหล็กข้ามแม่น้ําปิง จังหวัดเชียงใหม่ เพิ่มประสิทธิภาพการคมนาคมขนส่งระหว่างตําบลและอําเภอ บรรเทาความเดือดร้อนให้กับประชาชนในพื้นที่
คาดว่าจะแล้วเสร็จในเดือนมิถุนายน 2567
กรมทางหลวงชนบท กระทรวงคมนาคม โดยสํานักก่อสร้างสะพาน ดําเนินโครงการก่อสร้างสะพานคอนกรีตเสริมเหล็กข้ามแม่น้ําปิง เชื่อมหมู่ที่ 6 บ้านหนองกอก ตําบลสันมหาพน อําเภอแม่แตง กับ หมู่ที่ 7 บ้านสหกรณ์นิคมหัวงาน ตําบลแม่แฝก อําเภอสันทราย จังหวัดเชียงใหม่ โดยก่อสร้างสะพานมีความยาว 120 เมตร ผิวจราจรกว้าง 8 เมตร ขนาด 2 ช่องจราจร ไป - กลับ มีทางเท้ากว้าง 1 - 1.5 เมตร พร้อมถนนต่อเชื่อม ใช้งบประมาณ 42.416 ล้านบาท คืบหน้าแล้วกว่า 64% เร็วกว่าแผนที่กําหนดไว้ คาดว่าจะแล้วเสร็จในเดือนมิถุนายน 2567 เพื่อยกระดับคุณภาพชีวิตของประชาชนทั้งสองตําบลและอําเภอให้สามารถขนส่งสินค้าพืชผลทางการเกษตรไปสู่จุดหมายปลายทางได้อย่างสะดวก รวดเร็ว ปลอดภัย ลดค่าใช้จ่ายในการเดินทาง อํานวยความสะดวกในการทํางานให้กับหน่วยงานอื่น ๆ เช่น ส่วนราชการท้องถิ่น เรือนจํากลางเชียงใหม่ หน่วยงานชลประทานในพื้นที่ และเป็นทางเลี่ยงหรือทางลัดให้แก่ผู้สัญจร ซึ่งเป็นไปตามนโยบายของนายสุริยะ จึงรุ่งเรืองกิจ รัฐมนตรีว่าการกระทรวงคมนาคม
รัฐบาลไทย-ข่าวทำเนียบรัฐบาล-ขับเคลื่อน “มินิธัญญารักษ์” ทั่วประเทศ แบ่งการดูแลผู้ติดยาเสพติด 3 กลุ่ม “สีแดง-สีเหลือง-สีเขียว”
วันพุธที่ 20 กันยายน 2566
ขับเคลื่อน “มินิธัญญารักษ์” ทั่วประเทศ แบ่งการดูแลผู้ติดยาเสพติด 3 กลุ่ม “สีแดง-สีเหลือง-สีเขียว”
.....
หลังจากนายเศรษฐา ทวีสิน นายกรัฐมนตรีและ รมว.กค. เป็นประธานการประชุมขับเคลื่อนการป้องกัน ปราบปราม และแก้ไขปัญหายาเสพติด ณ สํานักงานนิคมอุตสาหกรรมบางปู จ.สมุทรปราการ เมื่อ 17 ก.ย. 66 ที่ผ่านมา
.
โดยให้ยึดหลัก “เปลี่ยนผู้เสพเป็นผู้ป่วย” ชักชวน จูงใจให้เข้ารับการบําบัดรักษา และให้การช่วยเหลือเพื่อให้กลับเข้าสู่สังคมได้นั้น
.
ล่าสุด กระทรวงสาธารณสุข เผยว่าได้ดําเนินการ "ตั้งศูนย์คัดกรองทั่วประเทศ 9,852 แห่ง" ทําหน้าที่คัดกรองและแบ่งการดูแลผู้ป่วยยาเสพติดเป็น 3 กลุ่ม
ผู้ป่วยกลุ่มสีแดง อาการรุนแรง หรือผู้ติดยาเสพติด มีประมาณ 2% หรือ 38,000 คน มีสถานพยาบาลกรมสุขภาพจิตและกรมการแพทย์ 27 แห่ง ดูแลแบบผู้ป่วยในระยะยาว 3-6 เดือน มีศักยภาพรองรับประมาณ 3,500 ราย
เมื่ออาการดีขึ้นจะจัดเป็น "กลุ่มสีส้ม" มีสถานฟื้นฟูฯ ของกองทัพและกรมการปกครอง 61 แห่ง และ ได้เปิด “มินิธัญญารักษ์” ในโรงพยาบาลสังกัดสํานักงานปลัดกระทรวงสาธารณสุขให้การดูแลอีก 42 แห่ง
.
ผู้ป่วยกลุ่มสีเหลือง หรือผู้เสพ มีประมาณ 24% หรือ 4.56 แสนคน:
- มีโรงพยาบาลศูนย์ โรงพยาบาลทั่วไปดูแลแบบผู้ป่วยนอกและผู้ป่วยในระยะสั้น 120 แห่ง
- ระดับปฐมภูมิ คือ โรงพยาบาลชุมชนดูแลเฉพาะผู้ป่วยนอก 935 แห่ง มีศักยภาพรองรับ 120,000 ราย
.
ผู้ป่วยกลุ่มสีเขียว (ผู้ใช้ยาเสพติด) มีประมาณ 74% หรือ 1.4 ล้านคน จะบําบัดยาโดยใช้ชุมชนเป็นฐาน มีประมาณ 10,000 แห่ง
.
ทั้งนี้เมื่อ "ทุกกลุ่มอาการดีขึ้น" จะมีศูนย์ฟื้นฟูสถานภาพทางสังคม กระทรวงมหาดไทย 3,258 แห่ง ดูแลเพื่อคืนคนดีสู่สังคม
.
นอกจากนี้ สธ. จะเสนอกําหนดตําแหน่ง “พยาบาลวิชาชีพชํานาญการพิเศษ” ในโรงพยาบาลที่เปิดมินิธัญญารักษ์ 42 แห่ง พร้อมกรอบอัตรากําลังนักจิตวิทยาคลินิกเพื่อรองรับการดําเนินงานต่อไป
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-"พญ. เพชรดาว" ที่ปรึกษา รมว.กระทรวง อว. เปิดงานประชุมวิชาการเทคโนโลยีดิจิทัลเพื่อสุขภาพ
วันพุธที่ 20 กันยายน 2566
"พญ. เพชรดาว" ที่ปรึกษา รมว.กระทรวง อว. เปิดงานประชุมวิชาการเทคโนโลยีดิจิทัลเพื่อสุขภาพ
"พญ. เพชรดาว" ที่ปรึกษา รมว.กระทรวง อว. เปิดงานประชุมวิชาการเทคโนโลยีดิจิทัลเพื่อสุขภาพ (AI in MED Conference 2023) นํา AI เป็นกุญแจนําไปสู่ความเป็นผู้นําของภูมิภาค
เมื่อวันที่ 18 ก.ย.พญ.เพชรดาว โต๊ะมีนาที่ปรึกษารัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) เป็นประธานเปิดงานประชุมวิชาการเทคโนโลยีดิจิทัลเพื่อสุขภาพ (AI in MED Conference 2023) โดยมีรศ.นพ. ดิลก ภิยโยทัยคณบดี คณะแพทยศาสตร์ มหาวิทยาลัยธรรมศาสตร์ดร.รูบิน พิลเลย์ประธานเจ้าหน้าที่ด้านนวัตกรรม แห่ง UAB Health System และคณะ ให้การต้อนรับ ที่โรงแรมอีสติน แกรนด์ พญาไท (Eastin Grand Hotel Phayathai)
งานประชุมวิชาการเทคโนโลยีดิจิทัลเพื่อสุขภาพ (AI in MED Conference 2023) เกิดจากความร่วมมือกันระหว่างคณะแพทยศาสตร์ มหาวิทยาลัยธรรมศาสตร์ และสถาบัน Marnix Heersink for Biomedical Innovation สถาบันชั้นนําของการค้นคว้าวิจัยงานนวัตกรรมดิจิทัลเทคโนโลยีการแพทย์ของสหรัฐ ฯ ซึ่งอยู่ภายใต้มหาวิทยาลัยอลาบามา ณ เบอร์มิงแฮม (University of Alabama at Birmingham) ที่มีโรงพยาบาลที่ใหญ่ที่สุดเป็นอันดับ 8 ของสหรัฐอเมริกา โดยจะจัดขึ้นภายใต้ธีม
"Discover the Power of Al in Medicine - Bringing Together the Next Ero of Medical Al and Digital Health"
โดยมีเป้าหมายสําคัญคือการรวมเอาผู้นําทางเทคโนโลยีทางการสาธารณสุขมาร่วมพูดคุยประเด็นสําคัญเพื่อให้ทุกภาคส่วนเดินหน้า นําดิจิทัลเทคโนโลยีมาใช้ในทางการแพทย์ได้อย่างมั่นคง รวมทั้ง เป็นการนําเสนอศักยภาพอันมากมายของเทคโนโลยี AI มาใช้และพลิกโฉมวงการแพทย์ ตั้งแต่การเพิ่มโอกาสในการเข้าถึงแพทย์และการสาธารณสุขของประชากรที่อยู่ห่างไกลผ่านระบบ Telemedicine ไปจนถึงการปฏิรูประบบบริหารจัดการให้คล่องตัวมากขึ้นเพื่อลดภาระของบุคลากรทางการแพทย์ทุกระดับ
รัฐบาลไทย-ข่าวทำเนียบรัฐบาล-“ศุภมาส” เข้ากระทรวง อว.วันแรก ประเดิมมอบประกาศเกียรติบัตร “หน่วยงานดีเด่นในการใช้แพลตฟอร์ม Traffy Fondue เพื่อบริการประชาชน”
วันพุธที่ 20 กันยายน 2566
“ศุภมาส” เข้ากระทรวง อว.วันแรก ประเดิมมอบประกาศเกียรติบัตร “หน่วยงานดีเด่นในการใช้แพลตฟอร์ม Traffy Fondue เพื่อบริการประชาชน”
“ศุภมาส” เข้ากระทรวง อว.วันแรก ประเดิมมอบประกาศเกียรติบัตร “หน่วยงานดีเด่นในการใช้แพลตฟอร์ม Traffy Fondue เพื่อบริการประชาชน” ให้กับ 190 หน่วยงาน ทั้งในระดับจังหวัดและองค์กรปกครองส่วนท้องถิ่นจากทั่วประเทศ เตรียมมอบนโยบายผู้บริหาร 19 ก.ย. นี้
เมื่อวันที่ 15 ก.ย. เวลา 12.09 น. นางสาวศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม (อว.) ได้เดินทางเข้ามาปฏิบัติงานที่กระทรวง อว.เป็นวันแรก หลังปฏิบัติภารกิจในการรับองคมนตรีผู้แทนพระองค์พระบาทสมเด็จพระเจ้าอยู่หัว ในพิธีพระราชทานปริญญาบัตร มหาวิทยาลัยราชภัฏเขตภาคตะวันออกเฉียงเหนือ โดยเมื่อมาถึงได้ถวายสักการะพระบรมราชานุสาวรีย์พระบาทสมเด็จพระจอมเกล้าเจ้าอยู่หัว (รัชกาลที่ 4) และสักการะสิ่งศักดิ์สิทธิ์ประจํากระทรวง และสํานักงานปลัดกระทรวง อว. (อาคารโยธีและอาคารศรีอยุธยา) เพื่อความเป็นสิริมงคลก่อนปฏิบัติงานอย่างเป็นทางการ โดยมี ศ.ดร.นพ.สิริฤกษ์ ทรงศิวิไล ปลัดกระทรวง อว. พร้อมผู้บริหารกระทรวง อว.ให้การต้อนรับ
จากนั้น น.ส.ศุภมาส ได้เป็นประธานในการมอบประกาศเกียรติบัตร “หน่วยงานดีเด่นในการใช้แพลตฟอร์ม Traffy Fondue เพื่อบริการประชาชน” ให้กับ 190 หน่วยงาน ทั้งในระดับจังหวัดและองค์กรปกครองส่วนท้องถิ่นจากทั่วประเทศ โดยมี นายชัชชาติ สิทธิพันธุ์ ผู้ว่าราชการกรุงเทพมหานคร บรรยายพิเศษในหัวข้อ“การขับเคลื่อนการใช้งาน Traffy Fondue แก้ปัญหาระดับเส้นเลือดฝอย กรุงเทพมหานคร” พร้อมมี ศ.ดร.นพ.สิริฤกษ์ ทรงศิวิไล ปลัดกระทรวง อว. ศ.ชูกิจ ลิมปิจํานงค์ ผอ.สํานักงานพัฒนาวิทยาศาสตร์และเทคโนโลยีแห่งชาติ (สวทช.) นางอารีย์พันธ์ เจริญสุข รองเลขาธิการสํานักงานคณะกรรมการพัฒนาระบบราชการ (ก.พ.ร) นายวสันต์ ภัทรอธิคม ผอ.หน่วยบริการนวัตกรรมดิจิทัลสําหรับเมือง สวทช. ผู้พัฒนาแพลตฟอร์มทราฟฟี่ ฟองดูว์ เข้าร่วม
รัฐบาลไทย-ข่าวทำเนียบรัฐบาล-ดีอี เตือนหยุดปล่อยข่าวปลอม!นายกฯ เตรียมอนุมัติบ่อนกาสิโน เปิดเว็บพนันถูกกฎหมาย เพิ่มรายได้เข้าประเทศ
วันพุธที่ 20 กันยายน 2566
ดีอี เตือนหยุดปล่อยข่าวปลอม!นายกฯ เตรียมอนุมัติบ่อนกาสิโน เปิดเว็บพนันถูกกฎหมาย เพิ่มรายได้เข้าประเทศ
ดีอี เตือนหยุดปล่อยข่าวปลอม!นายกฯ เตรียมอนุมัติบ่อนกาสิโน เปิดเว็บพนันถูกกฎหมาย เพิ่มรายได้เข้าประเทศ
ดีอี เตือน หยุดปล่อยข่าวปลอม นายกฯ เตรียมอนุมัติบ่อนกาสิโน เปิดเว็บพนัน ถูกกฎหมาย เสียภาษี 30% เพิ่มรายได้เข้าประเทศ ย้ําไม่จริง อย่าแชร์อาจเป็นการสร้างเรื่องเท็จหวังให้เกิดความวุ่นวายในสังคม ทําลายชื่อเสียงรัฐบาล
นายเวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม (ดีอี) ในฐานะโฆษกกระทรวงฯ กล่าวถึง ตามที่มีการส่งต่อข้อมูลในประเด็นนายกรัฐมนตรี เตรียมแผนอนุมัติบ่อนกาสิโนเว็บพนันถูกกฎหมาย เสียภาษีให้รัฐบาล 30% เพื่อสร้างอาชีพ เพิ่มรายได้เข้าประเทศนั้น ทางกระทรวงดีอี โดยศูนย์ต่อต้านข่าวปลอม ได้ดําเนินการตรวจสอบข้อเท็จจริง ไปยังกรมประชาสัมพันธ์ สํานักนายกรัฐมนตรี พบว่าประเด็นดังกล่าวไม่เป็นความจริง เป็นข้อมูลเท็จ ปัจจุบันรัฐบาลยังไม่ได้มีการเตรียมแผนอนุมัติ หรือการดําเนินนโยบายเปิดบ่อนกาสิโน/เว็บพนันถูกกฎหมาย เสียภาษี 30% ตามที่ถูกกล่าวอ้างแต่อย่างใด
นอกจากนี้ หากพี่น้องประชาชนพบเบาะแสการกระทําความผิด สามารถแจ้งผ่าน 4 ช่องทาง ได้แก่ เว็บไซต์ https://www.antifakenewscenter.com ,เฟซบุ๊ก ANTI-FAKE NEWS CENTER, ทวิตเตอร์ @AFNCThailand, ไลน์ @antifakenewscenter และช่องทางโทรศัพท์ โทรสายด่วน GCC 1111 ต่อ 87 ได้ ตลอด 24 ชั่วโมง
____________________
รัฐบาลไทย-ข่าวทำเนียบรัฐบาล-​รองปลัดเศรษฐเกียรติฯ ประชุมเตรียมความพร้อมการประชุมรัฐมนตรีอาเซียนด้านการเกษตรและป่าไม้ ครั้งที่ 45
วันพุธที่ 20 กันยายน 2566
​รองปลัดเศรษฐเกียรติฯ ประชุมเตรียมความพร้อมการประชุมรัฐมนตรีอาเซียนด้านการเกษตรและป่าไม้ ครั้งที่ 45
​รองปลัดเศรษฐเกียรติฯ ประชุมเตรียมความพร้อมการประชุมรัฐมนตรีอาเซียนด้านการเกษตรและป่าไม้ ครั้งที่ 45
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เป็นประธานการประชุมเตรียมการฝ่ายไทยสําหรับการประชุมรัฐมนตรีอาเซียนด้านการเกษตรและป่าไม้ (ASEAN Ministers on Agriculture and Forestry: AMAF) ครั้งที่ 45 และการประชุมอื่น ๆ ที่เกี่ยวข้อง พร้อมด้วยเจ้าหน้าที่ที่เกี่ยวข้อง เข้าร่วม ณ ห้องประชุมกระทรวงเกษตรและสหกรณ์ (1403)
ทั้งนี้ กระทรวงเกษตรและสหกรณ์เตรียมความพร้อมสําหรับการประชุมรัฐมนตรีอาเซียนด้านการเกษตรและป่าไม้ (ASEAN Ministers on Agriculture and Forestry: AMAF) ครั้งที่ 45 และการประชุมที่เกี่ยวข้อง รวมถึงการดูงานซึ่งเป็นส่วนหนึ่งของการประชุม ระหว่างวันที่ 2-6 ตุลาคม 2566 ณ กรุงกัวลาลัมเปอร์ ประเทศมาเลเซีย โดยมี นายไชยา พรหมา รัฐมนตรีช่วยว่าการกระทรวงเกษตรและสหกรณ์ เป็นหัวหน้าคณะผู้แทนไทยระดับรัฐมนตรี (AMAF Leader) และนายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เป็นหัวหน้าคณะผู้แทนไทยระดับเจ้าหน้าที่อาวุโส (SOM-AMAF Leader)
รัฐบาลไทย-ข่าวทำเนียบรัฐบาล-“ศุภมาส” รมว.อว. หารือคณะผู้บริหาร ทปอ. ชูนโยบาย มุ่งปรับเปลี่ยน พลิกโฉม พัฒนา สร้างความเชื่อมั่นในระบบอุดมศึกษาไทยร่วมกัน
วันพุธที่ 20 กันยายน 2566
“ศุภมาส” รมว.อว. หารือคณะผู้บริหาร ทปอ. ชูนโยบาย มุ่งปรับเปลี่ยน พลิกโฉม พัฒนา สร้างความเชื่อมั่นในระบบอุดมศึกษาไทยร่วมกัน
“ศุภมาส” รมว.อว. หารือคณะผู้บริหาร ทปอ. ชูนโยบาย มุ่งปรับเปลี่ยน พลิกโฉม พัฒนา สร้างความเชื่อมั่นในระบบอุดมศึกษาไทยร่วมกัน
เมื่อวันที่ 18 ก.ย.นางสาวศุภมาส อิศรภักดีรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) พร้อมด้วยศ.ดร.นพ.สิริฤกษ์ ทรงศิวิไลปลัดกระทรวง อว.พญ.เพชรดาว โต๊ะมีนาที่ปรึกษา รมว.กระทรวง อว. และศ.ดร.ศุภชัย ปทุมนากุลรองปลัดกระทรวง อว. ให้การต้อนรับคณะผู้บริหารที่ประชุมอธิการบดีแห่งประเทศไทย (ทปอ.) นําโดยศ.ดร.นพ.พงษ์รักษ์ ศรีบัณฑิตมงคลประธาน ทปอ.ผศ.ดร.ลินดา เกณฑ์มาประธาน ทปอ.มหาวิทยาลัยราชภัฏดร.สมศักดิ์ รุ่งเรืองประธานสมาคมสถาบันอุดมศึกษาเอกชนแห่งประเทศไทย (สสอท)ดร.พรชัย มงคลวนิชอธิการบดีมหาวิทยาลัยสยามศ.นพ.บรรจง มไหสวริยะอธิการบดีมหาวิทยาลัยมหิดล รองประธาน ทปอ.ศ.ดร.บัณฑิต เอื้ออาภรณ์อธิการบดีจุฬาลงกรณ์มหาวิทยาลัยผศ.ดร.วิรัช เลิศไพฑูรย์พันธ์รองอธิการบดี มหาวิทยาลัยศรีปทุมผศ.ดร.เผชิญชัยภัต ไชยสิทธิ์เลขาธิการ ทปอ.รศ.เพ็ญรัตน์ หงษ์วิทยากรรองเลขาธิการ ทปอ. และดร.เบญจวรรณ สุจริตเลขาธิการ ทปอ.มหาวิทยาลัยราชภัฏ ที่อาคารพระจอมเกล้า สํานักงานปลัดกระทรวง อว. (ถนนโยธี)
ในการนี้ คณะผู้บริหาร ทปอ. ได้ร่วมแสดงความยินดีในการเข้ารับตําแหน่ง รมว.อว. ของนางสาวศุภมาสจากนั้น นางสาวศุภมาส กล่าวว่า ยินดีที่ได้พบคณะผู้บริหารสถาบันอุดมศึกษาทุกท่านเป็นอย่างยิ่ง เนื่องจากตนได้ตั้งโจทย์ตั้งแต่เข้ารับตําแหน่ง รมว.อว. ว่า "เราจะต้องทําให้คนเชื่อมั่นในระบบการอุดมศึกษาของไทยให้มากขึ้น" ผ่านความตั้งใจที่จะเปลี่ยนแปลงและพัฒนาระบบการเรียนการสอนในรั้วมหาวิทยาลัยให้นิสิตนักศึกษาที่จบออกมามีงานทําและมีความสุข ทั้งนี้ สถาบันอุดมศึกษาทุกแห่งมีส่วนสําคัญอย่างยิ่งที่จะขับเคลื่อนความตั้งใจของตนเหล่านี้ให้สามารถไปสู่การปฏิบัติและเป้าหมายได้จริง
ด้านศ.ดร.นพ.พงษ์รักษ์ประธาน ทปอ. กล่าวว่า ผู้บริหารสถาบันอุดมศึกษาทุกแห่งยินดีที่จะช่วยระดมความคิด ร่วมกันปรึกษา เพื่อเป้าหมายร่วมกันนั่นคือการผลักดันทั้งด้านอุดมศึกษาและวิทยาศาสตร์ ซึ่งหน่วยปฏิบัติจริงก็คือมหาวิทยาลัย เนื่องจากมหาวิทยาลัยเป็นแหล่งผลิตบัณฑิตโดยนําวิจัยมาเชื่อมโยง และอีกภารกิจหนึ่งที่มหาวิทลัยถูกคาดหวังจากสังคมคือการลงพื้นที่ไปช่วยเหลือประชาชนในพื้นที่ใกล้เคียง ทั้งหมดเหล่านี้ต้องอาศัยการทํางานร่วมกันของทุกหน่วยงานเครือข่ายเพื่อให้การพัฒนาและปฏิรูปการศึกษาไทยให้ก้าวหน้าต่อไป
รัฐบาลไทย-ข่าวทำเนียบรัฐบาล-รัฐมนตรีช่วยเกษตรฯ เร่งดำเนินการปราบปรามสุกรเถื่อนสร้างโอกาสให้เกษตรกรรายย่อยเพิ่มศักยภาพการผลิตวัคซีน
วันพุธที่ 20 กันยายน 2566
รัฐมนตรีช่วยเกษตรฯ เร่งดําเนินการปราบปรามสุกรเถื่อนสร้างโอกาสให้เกษตรกรรายย่อยเพิ่มศักยภาพการผลิตวัคซีน
รัฐมนตรีช่วยเกษตรฯ เร่งดําเนินการปราบปรามสุกรเถื่อนสร้างโอกาสให้เกษตรกรรายย่อยเพิ่มศักยภาพการผลิตวัคซีน
นายไชยา พรหมา รัฐมนตรีช่วยว่าการกระทรวงเกษตรและสหกรณ์ เปิดเผยภายหลังได้รับมอบหมายจากรัฐมนตรีว่าการกระทรวงเกษตรและสหกรณ์ (ร้อยเอก ธรรมนัส พรหมเผ่า) ให้รับมอบหนังสือจากตัวแทนกลุ่มเกษตรกร ผู้เลี้ยงสุกรรายย่อย ในประเด็นราคาผลผลิตตกต่ํา การลักลอบนําเข้าเนื้อสุกรแช่แข็งผิดกฎหมาย รวมถึงการระบาดของโรค อหิวาต์แอฟริกาในสุกร (ASF)โดยมีหน่วยงานราชการที่เกี่ยวข้อง เข้าร่วม ณ ห้องประชุมกระทรวงเกษตรและสหกรณ์ ว่ากระทรวงเกษตรฯ ให้ความสําคัญกับเกษตรกรทุกภาคส่วน โดยเฉพาะกลุ่มรายย่อย ภายหลังจากที่ได้รับมอบหมายจากรัฐมนตรีว่าการกระทรวงเกษตรและสหกรณ์ ให้กํากับดูแลการปราบปรามสินค้าภาคการเกษตรที่นําเข้ามาอย่างผิดกฎหมาย โดยเฉพาะด้านปศุสัตว์ ซึ่งกระทรวงเกษตรฯ ได้เร่งดําเนินการปราบปรามการลักลอบนําเข้าเนื้อสุกรเถื่อนจากต่างประเทศสําหรับกรณีที่มีตู้คอนเทนเนอร์ขนส่งเนื้อสุกรที่อยู่ระหว่างการตรวจสอบก่อนนําเข้านั้น กระทรวงเกษตรฯ โดยกรมปศุสัตว์จะมีการบูรณาการกับหน่วยงานที่เกี่ยวข้อง ในการตรวจสอบตู้คอนเทนเนอร์ดังกล่าวเพิ่มเติมอย่างโปร่งใส
สําหรับแนวทางการเร่งแก้ไขปัญหา อุปสรรค จากข้อเรียกร้องของกลุ่มเกษตรกรรายย่อย ในประเด็นโรคระบาดในสัตว์นั้น จะมีการตั้งคณะกรรมการในการศึกษาเรื่องการผลิตวัคซีนป้องกันโรคระบาดให้แก่เกษตรกรรายย่อยเพื่อเป็นการลดการพึ่งพาวัคซีนจากต่างประเทศรวมถึงแนวทางการสร้างโอกาสให้แก่เกษตรกรรายย่อยมีช่องทางการจําหน่ายในประเทศมากขึ้นตามนโยบายด้านเกษตรกรรม “ตลาดนํา นวัตกรรมเสริม เพิ่มรายได้” โดยนายเศรษฐา ทวีสิน นายกรัฐมนตรี โดยใช้กลไกอื่น ๆ ร่วมด้วย เพื่อให้เกิดประสิทธิภาพ อาทิ การเข้ามาดูแลด้านราคาผลผลิตเกษตรให้เป็นธรรม การเพิ่มโอกาสทางการค้าและกลไกตลาดโดยอาศัยความมือระหว่างภาครัฐและเอกชน เป็นต้นเพื่อให้พี่น้องเกษตรกรมีความอยู่ดีกินดี และยั่งยืนต่อไป
รัฐบาลไทย-ข่าวทำเนียบรัฐบาล-กรมทางหลวงชนบท ซ่อมฟื้นฟูถนนที่ได้รับผลกระทบจากเหตุภัยพิบัติ สาย อย.4044 เสร็จสมบูรณ์
วันพุธที่ 20 กันยายน 2566
กรมทางหลวงชนบท ซ่อมฟื้นฟูถนนที่ได้รับผลกระทบจากเหตุภัยพิบัติ สาย อย.4044 เสร็จสมบูรณ์
บรรเทาความเดือดร้อนให้กับประชาชนอย่างเป็นรูปธรรม ยกระดับการเดินทางระหว่างอําเภอให้เชื่อมโยงอย่างเป็นระบบ ตามนโยบายของรัฐมนตรีว่าการกระทรวงคมนาคม
กรมทางหลวงชนบท กระทรวงคมนาคม โดยสํานักงานทางหลวงชนบทที่ 1 (ปทุมธานี) ดําเนินโครงการซ่อมฟื้นฟูทางหลวงชนบทอันเนื่องมาจากเหตุภัยพิบัติ สาย อย.4044 แยก ทล.3454 - บ้านเจ้าเจ็ด อําเภอเสนา จังหวัดพระนครศรีอยุธยา เสร็จสมบูรณ์ โดยซ่อมสร้างผิวทางแอสฟัลท์คอนกรีต ขนาด 2 ช่องจราจร ผิวจราจรกว้าง 7 เมตร ไหล่ทางกว้างข้างละ 1.5 เมตร พร้อมแก้ไขปัญหาการทรุดตัวของคันทาง และติดตั้งอุปกรณ์อํานวยความปลอดภัย เครื่องหมายจราจร แบ่งการดําเนินงานเป็น 2 ช่วง คือ ช่วงที่ 1 กม. ที่ 1+041 - 1+285 ช่วงที่ 2 กม. ที่ 4+900 - 5+355 ระยะทาง 699 เมตร เนื่องจากถนนสายดังกล่าวเป็นเส้นทางหลักเชื่อมระหว่างอําเภอเสนาเข้าสู่อําเภอผักไห่ มีปริมาณการจราจรเฉลี่ย 2,185 คัน/วัน ใช้งบประมาณ 44.970 ล้านบาท ทั้งนี้ จะช่วยบรรเทาความเดือดร้อนให้กับประชาชนในพื้นที่ช่วยยืดอายุการใช้งานของถนนให้สามารถเดินทางได้อย่างสะดวกปลอดภัยมากยิ่งขึ้น ตามนโยบายของนายสุริยะ จึงรุ่งเรืองกิจ รัฐมนตรีว่าการกระทรวงคมนาคม ในการพัฒนาระบบโครงข่ายทางถนนให้ครอบคลุมความต้องการเดินทางของประชาชน
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมคุ้มครองสิทธิและเสรีภาพ จัดการประชุมคณะกรรมการป้องกันและปราบปรามการทรมานและการกระทำให้บุคคลสูญหาย ครั้งที่ ๒/๒๕๖๖
วันอังคารที่ 19 กันยายน 2566
19/09/2566
กระทรวงยุติธรรม โดยกรมคุ้มครองสิทธิและเสรีภาพ จัดการประชุมคณะกรรมการป้องกันและปราบปรามการทรมานและการกระทําให้บุคคลสูญหาย ครั้งที่ ๒/๒๕๖๖
กระทรวงยุติธรรม โดยกรมคุ้มครองสิทธิและเสรีภาพ จัดการประชุมคณะกรรมการป้องกันและปราบปรามการทรมานและการกระทําให้บุคคลสูญหาย ครั้งที่ ๒/๒๕๖๖
ในวันอังคารที่ ๑๙ กันยายน ๒๕๖๕ ระหว่างเวลา ๑๓.๓๐ - ๑๖.๓๐ น. กระทรวงยุติธรรม โดยกรมคุ้มครองสิทธิและเสรีภาพ (สํานักงานป้องกันและปราบปรามการทรมานและการกระทําให้บุคคลสูญหาย) จัดการประชุมคณะกรรมการป้องกันและปราบปรามการทรมานและการกระทําให้บุคคลสูญหาย ครั้งที่ ๒/๒๕๖๖ ณ ห้องประชุม ๑๐-๐๑ อาคารกระทรวงยุติธรรม โดยมี พันตํารวจเอก ทวี สอดส่อง รัฐมนตรีว่าการกระทรวงยุติธรรม เป็นประธาน นายกูเฮง ยาวอหะซัน เลขานุการรัฐมนตรีว่าการกระทรวงยุติธรรม เข้าร่วม นางพงษ์สวาท นีละโยธิน ปลัดกระทรวงยุติธรรม เป็นรองประธาน นายเรืองศักดิ์ สุวารี อธิบดีกรมคุ้มครองสิทธิและเสรีภาพ นายเกิดโชค เกษมวงศ์จิตร รองอธิบดีกรมคุ้มครองสิทธิและเสรีภาพ และ นางสาวนรีลักษณ์ แพไชยภูมิ ผู้อํานวยการกองสิทธิมนุษยชนระหว่างประเทศ ปฏิบัติหน้าที่ผู้อํานวยการสํานักงานป้องกันและปราบปรามการทรมานและการกระทําให้บุคคลสูญหาย และคณะเจ้าหน้าที่ สปท. เป็นฝ่ายเลขานุการฯ
สําหรับการประชุมดังกล่าว ที่ประชุมได้รับทราบถึง (๑) ผลการขับเคลื่อนพระราชบัญญัติป้องกันและปราบปรามการทรมานและการกระทําให้บุคคลสูญหาย พ.ศ. ๒๕๖๕ (๒) การแต่งตั้งคณะอนุกรรมการภายใต้คณะกรรมการฯ และ (๓) สถิติการรับเรื่องร้องเรียนจากหน่วยงานที่เกี่ยวข้องตั้งแต่พระราชบัญญัติฯ มีผลบังคับใช้ จากนั้น ที่ประชุมฯ ร่วมกันพิจารณาร่างระเบียบคณะกรรมการป้องกันและปราบปรามการทรมานและการกระทําให้บุคคลสูญหายว่าด้วยการบันทึกภาพและเสียงในขณะจับและควบคุม การแจ้งการควบคุมตัว และการบันทึกข้อมูลเกี่ยวกับผู้ถูกควบคุมตัว พ.ศ.๒๕๖๖ และร่างแบบบันทึกข้อมูลเกี่ยวกับผู้ถูกควบคุมตัวตามมาตรา ๒๓ แห่งพระราชบัญญัติฯ
ทั้งนี้ ที่ประชุมฯ ได้มีมติเห็นชอบร่างระเบียบคณะกรรมการฯ ว่าด้วยการบันทึกภาพและเสียงฯ และร่างแบบบันทึกข้อมูลเกี่ยวกับผู้ถูกควบคุมตัวฯ ทั้งฉบับ โดยที่ประชุมฯ มอบหมายให้ฝ่ายเลขานุการดําเนินการเสนอร่างระเบียบฯ และร่างแบบบันทึกการควบคุมตัวฯ ต่อรัฐมนตรีว่าการกระทรวงยุติธรรม เพื่อประกาศใช้อย่างเป็นทางการ พร้อมทั้งผลักดันการเข้าเป็นภาคีอนุสัญญาระหว่างประเทศว่าด้วยการคุ้มครองบุคคลทุกคนจากการบังคับให้หายสาบสูญ (International Convention for the Protection of All Persons from Enforced Disappearance : ICPPED) เพื่อเป็นการสร้างหลักประกันสิทธิมนุษยชนให้แก่ประชาชนทุกคนต่อไป
รัฐบาลไทย-ข่าวทำเนียบรัฐบาล-สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ประทานพระวโรกาสให้ข้าราชการระดับสูงของกระทรวงมหาดไทยที่จะเกษียณอายุราชการ เข้าเฝ้ารับประทานพรเพื่อความเป็นสิริมงคล
วันจันทร์ที่ 18 กันยายน 2566
17/09/2566
สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ประทานพระวโรกาสให้ข้าราชการระดับสูงของกระทรวงมหาดไทยที่จะเกษียณอายุราชการ เข้าเฝ้ารับประทานพรเพื่อความเป็นสิริมงคล
สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ประทานพระวโรกาสให้ข้าราชการระดับสูงของกระทรวงมหาดไทยที่จะเกษียณอายุราชการ เข้าเฝ้ารับประทานพรเพื่อความเป็นสิริมงคล
วันที่ 17 กันยายน 2566 เวลา 09.39 น. สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เสด็จลงพระอุโบสถ วัดราชบพิธสถิตมหาสีมาราม ประทานพระวโรกาสให้ นายสุทธิพงษ์ จุลเจริญ ปลัดกระทรวงมหาดไทย และ ดร.วันดี กุญชรยาคง จุลเจริญ นายกสมาคมแม่บ้านมหาดไทย นําอธิบดี ผู้ตรวจราชการกระทรวงมหาดไทย ผู้ว่าราชการจังหวัดที่จะเกษียณอายุราชการในวันที่ 1 ตุลาคม 2566 พร้อมคู่สมรส รวม 41 คน เข้าเฝ้าถวายเครื่องสักการะ และรับประทานพร เพื่อความเป็นสิริมงคล
การนี้ เจ้าพระคุณสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ทรงจุดธูปเทียนบูชาพระรัตนตรัย จากนั้น นายสุทธิพงษ์ จุลเจริญ ปลัดกระทรวงมหาดไทย ถวายเครื่องสักการะ และกราบทูลถวายรายงาน แล้วเบิก นายแมนรัตน์ รัตนสุคนธ์ อธิบดีกรมการปกครอง ในฐานะผู้แทนข้าราชการที่เกษียณอายุราชการ พร้อมด้วย นางวรสุดา รัตนสุคนธ์ คู่สมรส ถวายเครื่องสักการะ
เจ้าพระคุณสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ประทานพระโอวาท ความว่า"อาตมภาพขออนุโมทนาสาธุการ ต่อข้าราชการและชาวกระทรวงมหาดไทยทุกท่าน ที่ได้มาเยี่ยมเยือนกันในวันนี้ ซึ่งนับเป็นโอกาสพิเศษ ที่อาตมภาพจะได้แสดงมุทิตาจิตต่อผลสัมฤทธิ์ของการทํางาน ตามที่ท่านผู้บริหารกระทรวงมหาดไทย และผู้ว่าราชการจังหวัดที่เกษียณอายุราชการ ได้สร้างสรรค์มาด้วยดี ตลอดระยะเวลาการทํางานที่ผ่านมา
ผู้เกษียณอายุราชการ คือ ผู้อาวุโสอย่างสมบูรณ์ การเจริญวัยล่วงมาโดยสวัสดิภาพถึงเขตนี้ ย่อมต้องผ่านประสบการณ์ ตามสํานวนไทยที่เรียกว่า “ผ่านร้อนผ่านหนาว” มามาก การผ่านฤดูกาลที่ร้อนและหนาวมาถึง 6 ทศวรรษ สมควรที่ผู้สูงวัยจักได้ไตร่ตรองถึงการกระทําทางกาย ทางวาจา และทางใจ ตลอดช่วงชีวิตที่ผ่านไปแล้วในอดีตให้ถี่ถ้วน ว่าเราได้กระทําสิ่งใดเหมาะสมถูกต้อง เป็นประโยชน์ตน และประโยชน์ผู้อื่นไว้บ้าง ในขณะเดียวกัน ก็ต้องกล้าหาญพอที่จะยอมรับกับตนเองว่า เราได้กระทําสิ่งใดไม่เหมาะสม ไม่ถูกต้อง ไม่สมควร เป็นโทษทุกข์แก่ตน และแก่ผู้อื่นไว้บ้าง
การคิดทบทวนด้วยความเอาใจใส่ ด้วย “จิตตะ” และมุ่งแก้ไขปรับปรุงตนให้ดียิ่งขึ้นด้วย “วิมังสา” เช่นนี้ คือ กระบวนการศึกษาและพัฒนาตนเองตามหลักพระพุทธศาสนา เพื่อชีวิตข้างหน้าที่เหลือของทุกคน จักได้ดําเนินไปอย่างรอบคอบที่สุดในขณะปัจจุบัน โดยไม่เผลอก้าวพลาดกระทําผิดซ้ํารอยเดิม ให้เป็นที่น่าอับอายแก่ลูกหลานและคนรุ่นหลัง ท่านต้องตั้งตนเป็นผู้พร้อมพรั่งด้วยกําลังกาย กําลังใจ และกําลังสติปัญญา ในอันที่จะเพิ่มพูนความดีงามในชีวิตให้ทวีคูณยิ่ง ๆ ขึ้นกว่าเก่า ให้สามารถดํารงตนเป็นร่มเงาอันร่มเย็นของครอบครัว ชุมชน และสังคมประเทศชาติได้ ให้สมฐานะของร่มโพธิ์ร่มไทร เป็นผู้ใหญ่วัยเกษียณที่น่ารักน่าเคารพตลอดไป
ขออํานวยพรให้ข้าราชการบํานาญ และสาธุชนทุกท่าน จงเจริญด้วยจตุรพิธพรชัย เต็มเปี่ยมด้วยสรรพกําลังโดยชอบธรรม ในอันที่จะคอยช่วยเหลือ เป็นที่ปรึกษา และเป็นแบบอย่างอันดีงามของชาวกระทรวงมหาดไทยรุ่นหลัง ในการทําหน้าที่ “บําบัดทุกข์ บํารุงสุข” ของประชาชน ได้อย่างเต็มกําลังความสามารถ ตลอดกาลนาน เทอญ"
รัฐบาลไทย-ข่าวทำเนียบรัฐบาล-เร่งขับเคลื่อนวาระแห่งชาติ “หยุดโรคอ้วนในเด็ก” หลังพบข้อมูล “เด็กน้ำหนักเกิน-อ้วนเพิ่มสูง” มากกว่า 2 เท่าใน 20 ปี
วันจันทร์ที่ 18 กันยายน 2566
เร่งขับเคลื่อนวาระแห่งชาติ “หยุดโรคอ้วนในเด็ก” หลังพบข้อมูล “เด็กน้ําหนักเกิน-อ้วนเพิ่มสูง” มากกว่า 2 เท่าใน 20 ปี
.....
กระทรวงสาธารณสุข โดยกรมอนามัยเร่งขับเคลื่อนวาระแห่งชาติ “หยุดโรคอ้วนในเด็ก” เพื่อบรรลุเป้าหมายการพัฒนาที่ยั่งยืน เป้าหมายที่ 3 สร้างหลักประกันว่า “คนมีชีวิตที่มีสุขภาพดีและส่งเสริมสวัสดิภาพสําหรับทุกคนในทุกวัย”
.
โดยมุ่งลดการตายก่อนวัยอันควรจากโรคไม่ติดต่อในปี 2030 เนื่องจากมีข้อมูลพบว่า เด็กน้ําหนักเกินและอ้วนเพิ่มสูงขึ้นมากกว่า 2 เท่าใน 20 ปี
.
ปัจจัยหลัก:
• พฤติกรรมการกิน คือ 1 ใน 3 ของเด็กดื่มน้ําอัดลม อาหารฟาสต์ฟู้ดเป็นประจํา
• กินผักผลไม้ กินมื้อเช้าลดลง
• มีพฤติกรรมเนือยนิ่งเพิ่มขึ้น
.
ความเจ็บป่วยและโรคที่จะเกิดจากภาวะอ้วนในเด็ก เช่น โรคเบาหวาน โรคทางเดินหายใจอุดกลั้น โรคกระดูกและข้อ เป็นต้น
.
ทั้งนี้ องค์การอนามัยโลก เน้นย้ําโรคอ้วนในเด็กเป็น “ปัญหาเร่งด่วนระดับโลก” เพราะเด็กอ้วนจะกลายเป็นผู้ใหญ่ที่อ้วนเป็นโรคไม่ติดต่อเรื้องรัง
.
ในการประชุมสมัชชาอนามัยโลก สมัยที่ 75 (WHA75) 2022 ได้ออกคําแนะนํา “แผนในการหยุดโรคอ้วน กระตุ้น (WHO acceleration plan to stop obesity)” และเป็นแนวทางการจัดการโรคอ้วนให้แต่ละประเทศดําเนินการ
.
สําหรับประเทศไทยถือเป็นหนึ่งใน 28 ประเทศแถวหน้า ได้ขับเคลื่อนเรื่องนี้ได้อย่างดีและดําเนินการนําหน้าหลาย ๆ ประเทศ ซึ่งมีการดําเนินมาตรการที่มีหลักฐานว่าเป็นมาตรการที่มีประสิทธิภาพ เช่น
- ภาษีน้ําตาล
- โรงเรียนส่งเสริมสุขภาพ
- นโยบายการดูแลส่งเสริมอาหารที่ดีต่อสุขภาพและโภชนาการในโรงเรียน
- (ร่าง) พ.ร.บ. การควบคุมการตลาดอาหารและเครื่องดื่มที่ส่งผลต่อกระทบต่อสุขภาพเด็ก
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ครม.อนุมัติงบกลางฯ ปี 66 รวม 2,310.26 ล้านบาท สนับสนุนค่าอาหารกลางวัน อาหารเสริม (นม) ให้แก่ อบจ.-เทศบาลนคร-เทศบาลเมือง-สถ. สำหรับไตรมาสที่ 4/66
วันจันทร์ที่ 18 กันยายน 2566
18/09/2566
ครม.อนุมัติงบกลางฯ ปี 66 รวม 2,310.26 ล้านบาท สนับสนุนค่าอาหารกลางวัน อาหารเสริม (นม) ให้แก่ อบจ.-เทศบาลนคร-เทศบาลเมือง-สถ. สําหรับไตรมาสที่ 4/66
ครม.อนุมัติงบกลางฯ ปี 66 รวม 2,310.26 ล้านบาท สนับสนุนค่าอาหารกลางวัน อาหารเสริม (นม) ให้แก่ อบจ.-เทศบาลนคร-เทศบาลเมือง-สถ. สําหรับไตรมาสที่ 4/66
นายชัย วัชรงค์ โฆษกประจําสํานักนายกรัฐมนตรี เปิดเผยภายหลังการประชุมคณะรัฐมนตรี (ครม.) วันที่ 18 กันยายน 2566 ว่า ครม.มีมติอนุมัติจัดสรรงบประมาณรายจ่ายประจําปีงบประมาณ พ.ศ. 2566 งบกลาง รายการเงินสํารองจ่ายเพื่อกรณีฉุกเฉินหรือจําเป็น (งบกลางฯ ปี 2566) จํานวนทั้งสิ้น 2,310.26 ล้านบาท เพื่อเป็นค่าใช้จ่ายสําหรับรายการเงินอุดหนุนสําหรับสนับสนุนอาหารกลางวันและเงินอุดหนุนสําหรับสนับสนุนอาหารเสริม (นม) ให้องค์การบริหารส่วนจังหวัด (อบจ.) เทศบาลนคร เทศบาลเมือง และกรมส่งเสริมการปกครองท้องถิ่น (สถ.) ตามที่กระทรวงมหาดไทย (มท.) เสนอ โดย มท. จะนําเงินงบกลางฯ ปี 2566 ที่ได้รับจัดสรรครั้งนี้ ไปชําระเป็นค่าอาหารกลางวันและจัดซื้ออาหารเสริม (นม) ให้แก่โรงเรียนสําหรับไตรมาสที่ 4 (ห้วงเดือนกันยายน 2566)
ทั้งนี้ คณะรัฐมนตรีมีมติเมื่อวันที่ 8 พฤศจิกายน 2565 อนุมัติให้ปรับเพิ่มค่าอาหารกลางวันให้แก่นักเรียนระดับชั้นเด็กเล็กถึงระดับชั้นประถมศึกษาปีที่ 6 ในอัตราตามขนาดของโรงเรียน ตามที่กระทรวงศึกษาธิการเสนอ และมีมติเมื่อวันที่ 6 ธันวาคม 2565 อนุมัติปรับเพิ่มราคากลางในการจําหน่ายผลิตภัณฑ์นมโครงการอาหารเสริม (นม) โรงเรียน ตามที่กระทรวงเกษตรและสหกรณ์เสนอ จึงส่งผลให้งบประมาณรายการเงินอุดหนุนสําหรับสนับสนุนอาหารกลางวันและรายการเงินอุดหนุนสําหรับสนับสนุนอาหารเสริม (นม) ประจําปีงบประมาณ พ.ศ. 2566 ของกรมส่งเสริมการปกครองท้องถิ่นและหน่วยรับงบประมาณตรงไม่เพียงพอ เนื่องจากการปรับเพิ่มค่าอาหารกลางวันและอาหารเสริม (นม) โรงเรียน ตามมติคณะรัฐมนตรีและมีความจําเป็นเร่งด่วนที่ต้องดําเนินการ มท. จึงขอรับการสนับสนุนงบประมาณรายจ่ายประจําปีงบประมาณ พ.ศ. 2566 งบกลาง รายการเงินสํารองจ่ายเพื่อกรณีฉุกเฉินหรือจําเป็น เพื่อเป็นค่าใช้จ่ายสําหรับรายการเงินอุดหนุนสําหรับสนับสนุนอาหารกลางวัน และเงินอุดหนุนสําหรับสนันสนุนอาหารเสริม (นม) ทั้งนี้ สํานักงบประมาณแจ้งผลการพิจารณาการขอรับการสนับสนุนงบประมาณรายจ่ายประจําปีงบประมาณ พ.ศ. 2566 งบกลาง รายการดังกล่าว เป็นเงินทั้งสิ้น 2,310,262,300 บาท จําแนกตามหน่วยรับงบประมาณได้ ดังนี้ 1. องค์การบริหารส่วนจังหวัด (อบจ.) 4 แห่ง 980,000 บาท 2. เทศบาลนคร (ทน.) 20 แห่ง จํานวน 21,603,600 บาท 3. เทศบาลเมือง (ทม.) จํานวน 24,209,500 บาท 4. กรมส่งเสริมการปกครองท้องถิ่น (สถ.) [ซึ่งมีจํานวนศูนย์พัฒนาเด็กเล็ก โรงเรียนสังกัด อปท. (องค์การบริหารส่วนตําบลและเทศบาลตําบล) และโรงเรียนสังกัดสํานักงานคณะกรรมการการศึกษาขั้นพื้นฐานที่ขอรับจัดสรรงบประมาณฯ] จํานวน 2,263,469,200 บาท
โดยในการขอรับจัดสรรงบกลางฯ ปี 2566 ครั้งนี้ มท. ได้คํานวณค่าใช้จ่ายจากจํานวนนักเรียนจริงในภาคเรียนที่ 1/2566 สําหรับรายละเอียดรายการเงินอุดหนุน วงเงิน 2,310,262,300 บาท จําแนกเป็น 1. อาหารกลางวัน เด็กปฐมวัย 773,502,400 บาท 2. อาหารกลางวัน ระดับประถมศึกษา 1,222,062,400 บาท 3. อาหารเสริม (นม) ระดับประถมศึกษา 314,697,500 บาท ส่วนค่าใช้จ่ายอาหารเสริม (นม) เด็กปฐมวัย มท. ได้ปรับแผนการปฏิบัติงาน และแผนการใช้จ่ายงบประมาณเพื่อรองรับค่าใช้จ่ายไว้แล้ว
รัฐบาลไทย-ข่าวทำเนียบรัฐบาล-ดีอีเอส ร่วมแสดงความยินดี เนื่องในโอกาสวันคล้ายวันสถาปนา สตง. ครบ 108 ปี
วันจันทร์ที่ 18 กันยายน 2566
ดีอีเอส ร่วมแสดงความยินดี เนื่องในโอกาสวันคล้ายวันสถาปนา สตง. ครบ 108 ปี
ดีอีเอส ร่วมแสดงความยินดี เนื่องในโอกาสวันคล้ายวันสถาปนา สตง. ครบ 108 ปี
วันนี้ (18 ก.ย.66) นางสาวกรรวี สิทธิชีวภาค ผู้ตรวจราชการกระทรวงดิจิทัลเพื่อเศรษฐกิจและสังคม (ดีอีเอส) ร่วมแสดงความยินดีในงานวันคล้ายวันสถาปนาสํานักงานการตรวจเงินแผ่นดิน ครบรอบ 108 ปี โดยมีคณะผู้บริหารสํานักงานการตรวจเงินแผ่นดิน ให้การต้อนรับ ณ ห้องวรพากษ์พินิจ อาคาร 2 ชั้น 3 สํานักงานการตรวจเงินแผ่นดิน
_______________________